Document ID: 32001D0732

Komission päätös,
tehty 10 päivänä lokakuuta 2001,
elävän siipikarjan ja siitosmunien Latviasta tapahtuvan tuonnin sallimisesta tehdyn päätöksen 95/233/EY muuttamisesta
(tiedoksiannettu numerolla K(2001) 3016)
(ETA:n kannalta merkityksellinen teksti)
(2001/732/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista 15 päivänä lokakuuta 1990 annetun neuvoston direktiivin 90/539/ETY(1), sellaisena kuin se on viimeksi muutettuna komission päätöksellä 2000/505/EY(2), ja erityisesti sen 21 artiklan 1 kohdan ja 26 artiklan,
sekä katsoo seuraavaa:
(1) Komission päätöksessä 95/233/EY(3), sellaisena kuin se on viimeksi muutettuna päätöksellä 96/619/EY(4), luetellaan kolmannet maat, joista jäsenvaltiot saavat periaatteessa tuoda elävää siipikarjaa ja siitosmunia, myös sileälastaisia lintuja (ratitae) ja niiden munia.
(2) Latvia on pyytänyt lupaa viedä elävää siipikarjaa ja siitosmunia yhteisöön ja se on antanut tarvittavat vakuudet.
(3) Komission yksikköjen Latviassa maaliskuussa 2001 tekemästä tarkastuksesta kävi ilmi, että Latvian eläinlääkintäpalvelut ovat rakenteiltaan ja organisaatioiltaan riittävän hyvät siipikarjan terveystilanteen kannalta.
(4) Latvia olisi tämän vuoksi lisättävä päätöksessä 95/233/EY säädettyyn kolmansien maiden luetteloon.
(5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätöksen 95/233/EY liitteet I ja II tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 10 päivänä lokakuuta 2001.

Labels: 3
17
18
6